今晚我們去咗荃灣荃新天地嘅「茶木·台式休閒餐廳」食晚飯！我們叫咗醬燒豬軟骨麵同Teawood紅燒牛肉麵嘅麵質相當煙韌彈牙，豬軟骨嘅湯底顏色雖然都幾深色，但味道就比較清淡，而牛肉嘅湯底就非常鮮味香濃，豬軟骨嘅肉質好鬆化軟滑，軟骨嘅位置唔會太過韌，牛肉嘅肉質相當嫩滑腍身，牛肉味好濃郁！古早烤香腸肉燥飯嘅腸皮烤得好香脆，食落嘅味道有啲似港式臘腸咁，肉燥唔會好油膩！古早味三杯鷄嘅酒味唔算好濃郁，但味道都幾惹味，肉質都幾嫩滑！甜品：芒果奶油酥皮拿破崙相當酥脆，中間夾著嘅吉士好香甜軟滑！